armvectores/hy_wikipedia_2023 huggingface dataset:
Կանադայի ազգային պատկերասրահ

Կանադայի ազգային պատկերասրահ (անգլ.՝ National Gallery of Canada, ֆր.՝ Musée des beaux arts du Canada), գեղարվեստական թանգարան Կանադայում։


== Պատմություն ==
Կանադայի ազգային պատկերասրահը հիմնադրվել է 1880 թվականին Կանադայի չորրորդ գեներալ-նահանգապետ Ջոն Դուգլաս Սաթերլենդ Քեմփբելի կողմից։ 1882 թվականին այն գործել է Կանադայի Գերագույն դատարանի շենքում։ 1911 թվականին պատկերասրահը տեղափոխվում է Վիկտորիայի թանգարան (ներկայումս` Կանադայի բնության թանգարան)։ 1913 թվականին ընդունվում է ակտ ազգային պատկերասրահի վերաբերյալ, որով կարգավորվում է նրա գործունեությունը։ 1962 թվականին պատկերասրահը տեղափոխվում է Օտտավայի կենտրոնում գտնվող Էգլին փողոց, իսկ 1988 թվականին զբաղեցնում է ժամանակակից լուսանակարչության կանադական թանգարանի նորակառույց շենքը։ Թանգարանի շենքը կառուցվել է ապակուց և գրանիտից իսրայելցի ճարտարապետ Մոշե Սաֆդիի նախագծով։


== Հավաքածու ==

Թանգարանն ունի գեղանկարչության, գրաֆիկայի, քանդակագործության, լուսանկարչության հարուստ հավաքածու։ Հավաքածուի հիմնական մասը ներկայացնում է կանադական արվեստը.լայնորեն ներկայացված են Թոմ Թոմսոնի, Էմիլի Կարի, Ալեքս Կոլվիլի և «Մեծ յոթնյակի» (Group of Seven) ներկայացուցիչների գործերը։ Հավաքածուն ընդգրկում է նաև եվրոպական արվեստի նշանավոր շատ ներկայացուցիչների գործեր։ Ուշադրության են արժանի ժամանակակից արվեստի գործերը, որի մեջ առանձնանում են Էնդի Ուորհոլի գործերը։
1990 թվականին պատկերասրահը 1.8 միլիոն դոլարով ձեռք է բերում ամերիկացի աբստրակտ նկարիչ Բարնեթ Նյումանի «Կրակի ձայնը» կտավը, ինչը բուռն քննարկումների առիթ է դառնում։ Դրանից հետո նկարի արժեքը կտրուկ աճում է։ 2005 թվականին թանգարանը 4.5 միլիոն դոլարով ձեռք է բերում Վերածննդի դարաշրջանի նկարիչ Ֆրանչեսկո Սալվիատիի գործերից մեկը։ Թանգարանի ամենաարժեքավոր կտավներից մեկը անգլո-ամերիկյան նկարիչ Բենջամին Վեսթի «Գեներալ Վոլֆի մահը» կտավն է։
2005 թվականին թանգարանի հրապարակում տեղադրվել է հսկա սարդ ներկայցնող «Մայրիկ» քանդակը (քանդակագործ` Լուիզա Բուրժուա), իսկ 2011 թվականին մուտքի մոտ` կանադացի քանդակագործ Ջո Ֆաֆարդի «Վազող ձիեր» քանդակը։
Թանգարանը կազմակերպում է ցուցահանդեսներ, որը տեսնելու համար մարդիկ են ժամանում ողջ Կանադայից և այլ երկրներից։ Կազմակերպվում են նաև համատեղ ցուցահանդեսներ այլ թանգարանների հետ։ Թանգարանի նմուշները ձեռք են բերվում նվիրատվությունների և սեփական միջոցների հաշվին։ Շատ կտավներ նվիրվել են թանգարանին։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2014-02-08 at the Wayback Machine.
Գրաստ

Գրաստ, բարձկան կամ հեծկան անասուն (ձի, էշ, ջորի, ուղտ, փիղ, եղջերու և այլն)։ Միջին և ուշ բրոնզեդարյան ու հատկապես ուրարտական ժամանակաշրջանում մեծ չափով օգտվել են գրաստային փոխադրամիջոցներից, որոնք լայնորեն օգտագործվել են ընդհուպ մինչև 19-րդ դարի վերջը և 20-րդ դարի սկիզբը, իսկ որոշ տեղերում օգտագործվում է նաև այժմ։ Գրաստ բարձելու կամ հեծնելու համար ստեղծվել են զանազան սարքեր ու հարմարանքներ (թամբ, համետ, սանձ, ամբարձի, կաշեփոկ և այլն)։
Մարգարիտա Միրիմանովա

Մարգարիտա Հովհաննեսի Միրիմանովա (Միրիմանյան) (դեկտեմբերի 12, 1894, Վրաստան, Թիֆլիս – օգոստոսի 20, 1985, Փարիզ), հայ դաշնակահարուհի։ 


== Կենսագրություն ==
Մարգարիտա Միրիմանովան ծնվել է 1894 թվականին Վրաստանի մայրաքաղաք Թիֆլիսում։ 
Դաշնամուր նվագել սովորել է հինգ տարեկանում մորից։ 
Սկզբնական երաժշտական կրթությունը ստացել է Թիֆլիսի երաժշտական ուսումնարանում (Վրաստանի դաշնամուրային դպրոցի հիմնադիր, ազգությամբ հույն Ալոիզ Միզանդարիի դասարան), ապա 1910-1912 թվականներին սովորել է Սանկտ Պետերբուրգի կոնսերվատորիայում (Աննա Եսիպովայի դասարան), կատարելագործվել Վիեննայում՝ աշակերտելով Լեոպոլդ Գոդովսկու մոտ։
1910-ական թվականներին համերգներով շրջագայել է Սանկտ Պետերբուրգում, Թիֆլիսում, Բաթումում, բարեգործական համերգով՝ Երևանում։ 
1921 թվականից ապրել է արտերկրում (Վիեննայում, Իտալիայում, Կահիրեիում, 1945 թվականից՝ Փարիզում)։ Մտերիմ է եղել անվանի երաժիշտներ Մորիս Ռավելի, Մարսել Դյուպրեի և ուրիշների հետ։ Հանդես է եկել մենահամերգներով և սիմֆոնիկ նվագախմբերի հետ՝ դիրիժորներ Բերնհարդ Փաումգարտների, Ֆրանց Շալկի և ուրիշների ղեկավարությամբ։ 
Նվագացանկում հիմնականում ներառված էին Ֆրեդերիկ Շոպենի, Ֆրանց Շուբերտի, Ալեքսանդր Սկրյաբինի, Կոմիտասի, Արամ Խաչատրյանի երկերից։
1969 թվականին Բեռլինում Կոմիտասի ծննդյան 100-ամյակին նվիրված տոնակատարությանը կատարել է նրա «Պարերը»։ «Կոլումբիա» ֆիրման Մարգարիտայի կատարմամբ թողարկել է ձայնասկավառակ։
1930 թվականին ստացել է Բոլոնիայի ֆիլհարմոնիկ ակադեմիայի դիպլոմ։
Մարգարիտան մահացել է 1985 թվականին Փարիզում։


== Ծանոթագրություններ ==


== Գրականություն ==
Шушаник Апоян. Маргарита Ивановна Мириманова (2008)
Ֆորխհայմ (Կայզերշտուլ)

Անվան այլ կիրառումների համար տե՛ս՝ Ֆորխհայմ (այլ կիրառումներ)Ֆորխհայմ (գերմ.՝ Forchheim), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 1227 մարդ (ըստ 2010 թվականի դեկտեմբերի 31-ի)։ Տարածքը կազմում է 10,78 կմ²։ Պաշտոնական կոդ՝ 08 3 16 013։
Քաղաքը բաժանված է 3 քաղաքային շրջանների։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Օլիվեր Գոլդսմիթ

Օլիվեր Գոլդսմիթ (նոյեմբերի 10, 1728(1728-11-10)[…], Elphin, Ռոսքոմոն, Կոննախտ, Իռլանդիա[…] - ապրիլի 4, 1774(1774-04-04)[…] կամ 1774, Լոնդոն, Մեծ Բրիտանիայի թագավորություն[…]), իռլանդական ծագմամբ անգլիացի արձակագիր, բանաստեղծ, դրամատուրգ, գրականագետ, սենտիմենտալիզմի կարկառուն ներկայացուցիչներից։
Հեղինակել է «Վեյքֆիլդի քահանան» (The Vicar of Wakefield, 1766) սենտիմենտալ վեպը, պոեմներ, կատակերգություններ, գրական-քննադատական տրակտատներ։


== Աղբյուրներ ==
Դաոլեկանովսկի շրջան

Դաոլեկանովսկի շրջան (ռուս.՝ Давлекановский район, բաշկիրերեն՝ Дәүләкән районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Դաոլեկանովո։


== Աշխարհագրություն ==
Շրջանի տարածքի մակերեսը կազմում է 1907 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18043 մարդ։ Բնակչության խտությունը կազմում էր 9,46 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իգի Ազալիայի սկավառակագրություն

Ավստրալիացի ռեփեր Իգի Ազալիան թողարկել է 1 ստուդիական ալբոմ, 3 մինի ալբոմ, 2 միքսթեյպ, 14 սինգլ և 19 տեսահոլովակ։
Նրան առաջին անգամ ճանաչում են ձեռք բերել նրա «Pu$$y» և «Two Times» երգերը, որոնք տեղադրել էր իր Յութուբի էջում։ 2011 թվականի սեպտեմբերին թողարկելով իր «Ignorant Art» կոչվող դեբյուտային միքսթեյպը, այնուհետև նա ստորագրեց պայմանագիր Grand Hustle Records լեյբլի հետ։ 2012 թվականի ապրիլին նա հայտարարում է որ առաջիկայում կթողարկի իր դեբյուտային մինի ալբոմը որը կոչվելու է «Glory»: Հուլիսի 30-ին Grand Hustle Records լեյբլի օգնությամբ երգչուհին թողարկում է իր «Glory» կոչվող մինի ալբոմը։ 2012 թվականի հոկտեմբերին նա թողարկում է իր երկրորդ միքսթեյպը, որը կոչվում է «TrapGold»:
Իգին իր «Work» կոչվող դեբյուտային սինգլը թողարկել է 2013 թվականի մարտին, իսկ 2014 թվականի փետրվարին թողարկված նրա «Fancy» սինգլը նրան բերում է համաշխարհային ճանաչման և միջազգային բազմաթիվ հիթ շքերթներում զբաղեցնում է առաջին հորիզոնականները, այդ թվում նաև ամերիկյան Billboard Hot 100 հիթ շքերթը։ Իր դեբյուտային ստուդիական ալբոմը որը կոչվում է «The New Classic», թողարկվել է 2014 թվականի ապրիլի 21-ին։ «The New Classic» ալբոմի վերաթողարկումը լույս է տեսել 2014 թվականի նոյեմբերի 21-ին։ Վերաթողարկված տարբերակը անվանվել է «Reclassified», որը բացի «The New Classic»-ում ընդգրկված երգերից, ներառում է նաև 6 նոր երգ։


== Ալբոմներ ==


=== Ստուդիական ալբոմներ ===


=== Վերաթողարկումներ ===


=== Մինի ալբոմներ ===


=== Միքսթեյպներ ===


== Սինգլներ ==


=== Սեփական սինգլներ ===


=== Մասնակցությունը ուրիշների սինգլներում ===


== Ոչ-սինգլ համագործակցություններ ==


== Տեսահոլովակներ ==


=== Սեփական տեսահոլովակներ ===


=== Մասնակցությունը ուրիշների տեսահոլովակներում (որպես կատարող) ===


== Ծանոթագրություններ ==


== Արտաքին հղումներ ==
Պաշտոնական կայք
Գարուն ա

Գարուն ա կամ Գարուն ա, ձուն ա արել, հայկական ժողովրդական երգ, պահպանվել է Կոմիտասի մշակմամբ։ Կոմիտասի խմբերգային համերգների՝ Էջմիածնի շրջանի պահպանված ծրագրերում «Գարուն ա» երգը հանդիպում է առաջինը 1903 թվականին։ Երգը առաջին անգամ հիշատակվել է Կոմիտաս վարդապետի և իր ընկերոջ՝ Մանուկ Աբեղյանի 1903 թվականին խմբագրած «Հազար ու մի խաղ» ժողովածուում, որը հրատակվել է ժողովածուի առաջին հիսուն երգերի կազմում 1904 թվականին, որտեղ միայն տեքստերն են եղել։


== Բառեր ==


== Ծանոթագրություններ ==
Կապույտ լեռներ կամ անհավանական պատմություն

Կապույտ լեռներ կամ անհավանական պատմություն (վրաց.՝ ცისფერი მთები ანუ დაუჯერებელი ამბავი), 1983 թվականին ռեժիսոր Էլդար Շենգելայաի նկարահանած վրացական ֆիլմ։
2012 թվականին ֆիլմը ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություն» ծրագրում։


== Սյուժե ==
Պատմությունը ծավալվում է Խորհրդային Վրաստանի հիմնարկներից մեկում։ Երիտասարդ հեղինակը «Կապույտ լեռներ» վերնագրով իր ստեղծագործությունը բերում է հրատարակչություն։ Ոչ ոք այն կարդալու ցանկություն չի ցուցաբերում։ Հրատարակչությունում քաոս է, շենքը՝ ավերակ։ Ֆիլմը խորհրդային համակարգի այլաբանությունն է։


== Դերեր ==
Ռամազ Գիորգոբիանի
Թեմո Չիրգաձե
Վասիլ Կախնիաշվիլի
Սեսիլիա Թաղաիշվիլի
Գուրամ Լորթքիփանիձե
Իվանե Սաքվարելիձե
Դարեջան Սումբաթաշվիլի
Օթար Կոբերիձե


== Մրցանակներ ==
Համամիութենական կինոփառատոնի գլխավոր մրցանակ, Կիև, Ուկրաինա, 1984
ԽՍՀՄ պետական մրցանակ, 1984
Լավագույն արտասահմանյան ֆիլմ, «Ոսկե կինոկադր» փառատոն, Լեհաստան, 1985


== Ծանոթագրություններ ==


== Արտաքին հղումներ ==
Ֆիլմը imdb.com կայքում
Ռուբեժնոե (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ՌուբեժնոեՌուբեժնոե (ուկրաիներեն՝ Рубіжне), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Ռուբեժնոե գյուղում բնակվում էր 105 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առաքել Առաքելյան (նկարիչ)

Անվան այլ կիրառումների համար տե՛ս՝ Առաքել Առաքելյան (այլ կիրառումներ)Առաքել Սեդրակի Առաքելյան (նոյեմբերի 17, 1927(1927-11-17), Երևան, Հայկական ԽՍՀ, ԱԽՖՍՀ, ԽՍՀՄ - հոկտեմբերի 16, 1991(1991-10-16), Երևան, Հայաստան), հայ գեղանկարիչ, ՀԽՍՀ վաստակավոր նկարիչ։
ՀԽՍՀ արվեստի վաստակավոր գործիչ Սեդրակ Առաքելյանի որդին է։


== Կենսագրություն ==
1949 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը
1955 թվականին՝ Երևանի գեղարվեստա-թատերական ինստիտուտը
1958 թվականից Հայաստանի նկարիչների միության անդամԱռաքել Առաքելյանի աշխատանքներից գտնվում են Հայաստանի ազգային պատկերասրահում։


== Ստեղծագործական գործունեություն ==
«Աշուն» (1960)
«Գուրզուֆ. նավակներ ծովափին» (1961)
«Արայի սարը» (1969)
«Արագիլներ»
«Ձմեռ»
«Քաջարան»
«Ուշ աշուն» (1979)
«Սևան», (1973)
Սևան (1978)


== Ցուցահանդեսներ ==
1952 թվականից մասնակցել է ցուցահանդեսների
2012 թվականին անհատական ցուցահանդես Երևանում (նվիրված գեղանկարչի 85-ամյակին, հետմահու)


== Ծանոթագրություններ ==
Կարմիր հարսանիք (ֆիլմ)

Կարմիր հարսանիք (ֆր.՝ Noces rouges) 2012 թվականի վավերագրական ֆիլմ՝ նկարահանված Լիդա Չանի և Գիյեմ Սուոնի կողմից։ Այն ներկայացնում է հարկադիր ամուսնության զոհերին՝ կարմիր կհմերների ռեժիմի տակ։ 
Ֆիլմի պրեմիերան տեղի է ունեցել 2012 թվականին Ամստերդամի վավերագրական ֆիլմի միջազգային փառատոնին (IDFA) և արժանացել է «Միջին տևողության ամենալավ վավերագրական ֆիլմ» մրցանակին։ 


== Սյուժե ==
«Կարմիր հարսանիքը» մի փրկվածի մասին պատմություն է, որն իր մարդկայնությունը հակադրում է գաղափարախոսությանը և այն համակարգին, որը կոչնչացներ մարդկանց, ինչպիսին նա էր։ 1975-1979 թվականներին ամենաքիչը 250 000 կամբոջացի կանանց կարմիր կհմերները հարկադրաբար ամուսնացրել են։ Սոչանը նրանցից մեկն էր։ 16 տարեկանում նա ստիպված ամուսնանում է զինվորի հետ, որն իրեն բռնաբարել էր։ 30 տարվա լռությունից հետո Սոչանը որոշում է իր դեպքը բարձրաձայնել Կամբոջայի դատարանի արտկարգ պալատում։  


== Արտադրություն ==
«Կարմիր հարանիքը» կամբոջաֆրանսիական համատեղ ֆիլմ է՝ արտադրված Րիթի Փանհի կողմից՝ «Բոֆանա» արտադրության, Բոֆանա կենտրոնի և «Տիպասա» արտադրության միջոցով։ Այն արտադրվել է «GIZ»-ի, «Alter-ciné» ֆոնդի, «Fonds francophone de production audiovisuelle du Sud»-ի, «IDFA» ֆոնդի աջակցությամբ: «Կարմիր հարսանիքը» կարմիր կհմերների ռեժիմյան հարկադիր ամուսնությունների և բռնաբարությունների զոհերի մասին առաջին ֆիլմն է։ Լիդա Չանի և Գիյեմ Սուոնի ուսումնասիրությունները սկսվել են 2010 թվականին, երբ հարկադիր ամուսնությունները որակավորված էին որպես հանցագործություններ։ Ֆիլմը նկարահանվել է Կամբոջայի Պուրսատ նահանգում 2010-12 թվականներին:


== Ընդունում ==
Ֆիլմը Կամբոջայում արժանացել է քննադատների և հասարակության միջազգային ճանաչմանը :


== Մրցանակներ ==
Միջին տևողության ամենալավ վավերագրական ֆիլմ - Ամստերդամի վավերագրական ֆիլմի միջազգային փառատոն (IDFA) 2012
Ոսկե մրցանակ (միջին տևողություն ունեցող ֆիլմերի մրցույթ) - Ալ Ջազերայի վավերագրական ֆիլմի միջազգային փառատոն 2013 (Դոհա, Քաթար)
Ժյուրիի մրցանակ - Գդանսկի վավերագրական ֆիլմի փառատոն 2013 (Փոլանդ)
Հատուկ ժյուրիի մրցանակ -  HRHDIFF 2013 (Յանգոն, Բուրմա)
Հարավարևելյան Ասիայում մարդու իրավունքների մասին լավագույն ֆիլմ - FreedomFilmFest (Կուալա Լումպուր, Մալայզիա)
Հատուկ հիշատակման մրցանակ - Սալայայի վավերագրական ֆիլմի միջազգային փառատոն (Թայլանդ)


== Ծանոթագրություններ ==


== Արտաքին հղումներ ==
Official trailer
Red Wedding on Facebook
Extraordinary Chambers in the Courts of Cambodia (ECCC).
Աստերոիդների ցանկ (98501-98600)

Աստերոիդների ցանկ (98401-98500)  • Աստերոիդների ցանկ  • Աստերոիդների ցանկ (98601-98700)
 Աստերոիդների ցանկ (98401-98500)  • Աստերոիդների ցանկ  • Աստերոիդների ցանկ (98601-98700)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Ուիլյամ Հաննա

Ուիլյամ Դենբի «Բիլ» Հաննա (անգլ.՝ William Denby "Bill" Hanna հուլիսի 14, 1910(1910-07-14)[…], Melrose, Քարի շրջան, Նյու Մեքսիկո, ԱՄՆ - մարտի 22, 2001(2001-03-22)[…], Հյուսիսային Հոլիվուդ, Լոս Անջելես, Կալիֆոռնիա, ԱՄՆ), ամերիկացի մուլտիպլիկատոր, ռեժիսոր, պրոդյուսեր և  Ջոզեֆ Բարբերայի հետ միասին «Hanna-Barbera» ընկերության համահիմնադիր։


== Կարիերա ==
1937 թվականից Ուիլյամ Հաննան աշխատել է «Metro-Goldwyn-Mayer» ստուդիայի սցենարի բաժնում, այնտեղ ծանոթացել է Ջոզեֆ Բարբերայի հետ․ այդ ժամանակից ի վեր նրանք աշխատել են միասին։ 1940 թվականին նրանք ստեղծել են կատվի և մկան մասնակցությամբ իրենց առաջին՝ «Puss Gets the Boot » ֆիլմը, որը աղմկալից հաջողություն է ունեցել և առաջադրվել է «Օսկար» կինոմրցանակի։ Երիտասարդ ռեժիսորները վերադարձել են իրենց հերոսներին՝ տալով նրանց Թոմ և Ջեր անուները և շարունակել են նրանց մասին մուլտֆիլմներ ստեղծել։
1957 թվականին փակվել է MGM ստուդիան, որից հետո Ջո Բարբերան և Հաննա Ուլյամսը ստեղծել են իրենց սեփական Hanna-Barbera մուլտիպլիկացիոն ստուդիան։
1960-ական թվականների վերջին Hanna-Barbera ընկերությունը դարձել է բիզնեսում ամենահաջողակ հեռուստատեսային մուլտիպլիկացիոն ստուդիան՝ արտադրելով հեռուստատեսային այնպիսի ծրագրեր, որոնք դարձել են հիթեր («Թոմն ու Ջերին», «Ֆլինսթոուններ» , «Scooby-Doo» և այլն)։


== Ֆիլմագրություն ==
1940 թվական - Թոմն ու Ջերին
1958 թվական - Հալբերի շունը
1960 թվական - Ֆլինսթոունները
1961 թվական - Top Cat
1961 թվական - Արջուկ Յոգի
1962 թվական - Ջենսթոնները
1964 թվական - Ջոնի Քվեսթ
1965 թվական - Գաղտնի Գործակալ-Սկյուռի շոուն
1966 թվական - Տիեզերական ուրվական
1967 թվական - Ֆանտաստիկ քառյակը
1968 թվական - Խելահեղ մրցավազք
1969 թվական -  Scooby-Doo, Where Are You!
1970 թվական - Ջոզին և կատուները
1973 թվական - Ադամսների ընտանիքը
1977 թվական -  Scooby-Doo և մուլտ-աստղերի մրցույթ
1977 թվական - Կապիտան Քեյվմենը և երիտասարդ հրեշտակները
1979 թվական - Սկուբին և Սկրեփին
1979 թվական - Կասպերը և հրեշտակները
1981 թվական - Սմուրֆիկները
1986 թվական - Սկուբի Դու անունով շնիկը
1990 թվական - Թոմը և Ջերին. մանկության տարիներ


== Ծանոթագրություն ==


== Արտաքին հղումներ ==
https://web.archive.org/web/20080917145408/http://www.kult-pohod.ru/themes/persona/predtechasimsonov.phtml
William Hanna (անգլ.) Internet Movie Database կայքում
Նիսսի (Էստոնիայի շրջան)

Նիսսի շրջան (էստ․՝ Nissi vald), շրջան Էստոնիայի Հարյումաա նահանգում։ Շրջանի կենտրոնն է Ռիիսիպեռե գյուղական ավանը։


== Բնակչություն ==
2012 թվականի տվյալներով շրջանում բնակվում էին 3008 մարդ։ Բնակչության խտությունը շրջանում կազմում էր 11,36 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Ջերեմայ

Ջերեմայ Ֆելթոն (անգլ.՝ Jeremih Felton, հուլիսի 17, 1987(1987-07-17), Չիկագո), առավել հայտնի որպես պարզապես Ջերեմայ (Jeremih), ամերիկացի երգիչ, երգերի հեղինակ և երաժշտական պրոդյուսեր։ 
2009 թվականին թողարկել է իր դեբյուտային՝ «Jeremih» ալբոմը, որը Billboard 200 ալբոմների հիթ շքերթում զբաղեցրել է 6-րդ հորիզոնականը, իսկ ալբոմի «Birthday Sex» երգը զբաղեցրել է 4-րդ հորիզոնականը Billboard Hot 100 հիթ շքերթում։ 2010 թվականին թողարկել է իր երկրորդ՝ «All About You» ալբոմը, որի «Down on Me» երգը զբաղեցրել է հորիզոնականներ միջազգային տարբեր հիթ շքերթներում։ 2014 թվականին թողարկված նրա «Don't Tell 'Em» երգը նույնպես ունեցել է կոմերցիոն մեծ հաջողություն։ 2015 թվականի դեկտեմբերին թողարկվեց երգչի «Late Nights» անվանումը կրող երրորդ ալբոմը։


== Սկավառակագրություն ==


=== Ստուդիական ալբոմներ ===
«Jeremih» (2009)
«All About You» (2010)
«Late Nights» (2015)


== Ծանոթագրություններ ==


== Արտաքին հղումներ ==
Պաշտոնական կայք Archived 2016-11-10 at the Wayback Machine.
Ուայթ Փայն շրջան (Նևադա)

Ուայթ Փայն շրջան (անգլ.՝ White Pine County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 22.991 կմ² է, բնակչությունը՝ 9.181 մարդ (2000 թ. տվյալներով)։ Շրջկենտրոնն է Էլի բնակավայրը։ Կազմավորվել է 1869 թ.։
Խարտու

Խարտու, գյուղ Արևմտյան Հայաստանում, Խարբերդի վիլայեթի Մալաթիայի գավառակում։ Գտնվում էր Նոր Մալաթիայից 28 կմ հյուսիս-արևելք, Եփրատի միջին հոսանքի ձախ կողմում, գետից 7 կմ արևելք, ընդարձակ սարավանդում։
Գյուղից հարավ անցնում է ճանապարհ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Make America Great Again

Make America Great Again («Հետ բերենք Մեծ Ամերիկան»), կարգախոս, որն օգտագործվում է ամերիկացի քաղաքական գործիչների կողմից, առավելապես Դոնալդ Թրամփի կողմից 2016 թվականի և 2020 թվականի նրա նախագահական ընտրարշավներում։ Ստեղծվել է 1979 թվականին տնտեսության վատթարացման (ստագֆլյացիա) ժամանակ, առաջին անգամ օգտագործվել է 1980 թվականին Ռոնալդ Ռեյգանի նախագահական արշավի ընթացքում։ Այն նաև օգտագործվել է նախկին նախագահ Բիլ Քլինթոնի կողմից 1992 թվականի նախագահական ընտրություններում, սակայն 2016 թվականի ընտրություններին նա, իր կուսակցության ոգով, սկսել է այն «ռասիստական» համարել։
Դոնալդ Թրամփը կարգախոսը գրանցել է որպես ապրանքանիշ 2012 թվականին, և այն օգտագործել է մինչև նախագահական ընտրարշավը՝ սեփական ելույթների վրա մակագրությամբ գլխարկներ դնելով։
2015 թվականին Դոնալդ Թրամփը և նրա կարգախոսը ծաղրերգության են ենթարկվել «Հարավային այգի» մուլտսերիալի 19-րդ եթերաշրջանի «Ինչ եղավ իմ երկրի հետ» էպիզոդում, ինչին Թրամփն անվանել է անճաշակ։


== Տես նաև ==
Make Everything Great Again
Դոնալդ Թրամփի նախագահական քարոզարշավ
ԱՄՆ նախագահական ընտրություններ 2016
ԱՄՆ նախագահական ընտրություններ 2020


== Ծանոթագրություններ ==


== Արտաքին հղումներ ==
Rawstory.com
Դոնալդ Թրամփ - նախագահի թեկնածու
Ռեյգանի 1980 թվականի GOP կոնվենցիայի մասին
Լուսանկարչական ժապավեն

Լուսանկարչական ժապավեն (կամ պարզապես ժապավեն), լուսազգայուն նյութով ծածկված ժապավեն, որ տեղադրվում է լուսանկարող կամ տեսանկարող սարքի մեջ։ Լույսն ընկնելով ժապավենի վրա փոփոխում է դրա քիմիական կազմը և ստեղծում քողարկված (լատենտ) պատկեր, որը երևակումից հետո դառնում է տեսանելի և կարող է արտատպվել թղթի վրա կամ տեսածրվել։ Թվային ֆոտոխցիկների ի հայտ գալուց հետո, լուսանկարչական ժապավենների գործածումը զգալիորեն նվազել է։


== Քիմիական կազմ ==
Ժապավենի մի երեսը ծածկված է գելատինային էմուլսիայով, որը պարունակում է մանրադիտակային չափի լուսազգայուն արծաթահալիդային բյուրեղներ։ Ժապավենի լուսազգայունությունը և ցայտունությունը պայմանավորված են այս բյուրեղների չափով և այլ հատկանիշներով։


== Լուսազգայնություն ==
Ժապավենի լուսազգայնությունը չափվում է հատուկ միավորով (հիմնականում ԻՍՕ ստանդարտի)․ որքան ավելի բարձր է թիվը, այնքան ավելի զգայուն է ժապավենը։ Ամենից հաճախ գործածվում են ԻՍՕ 100, ԻՍՕ 200 և ԻՍՕ 400 ժապավեններ։


== Տես նաև ==
Լուսանկարչություն
Լուսանկարչական լուսազգայուն նյութեր
Լուսանկարչական հայտածիչներ
Լուսանկարչական հայտածում


== Արտաքին հղումներ ==
ժապաւէնային լուսանկարչութեանը նուիրուած հանդէս
Վերմիկուլիտ

Վերմիկուլիտ (լատ.՝ vermiculus - որդ), միներալ հիդրոփայլարների խմբից։ Ունի շերտավոր ստրուկտուրա՝ լրացուցիչ մոլեկուլային միշշերտային շրով։ Տաքացնելիս Վերմիկուլի թերթիկներից առաշանում են որդանման ձողեր։ Բյուրեղագիտական համակարգը մոնոկլինային է։ Առաջացնում է թերթավոր ագրեգատներ, դեղին, գորշ գույնի խոշոր բյուրեղներ։ Կարծրությունը 41 - 1,5, խտությունը՝ 2300 կգ/մ³։ Մինչև 900-1000°C տաքացնելու դեպքում Վերմիկոիլիտը փքվում է, 15-20 անգամ մեծացնելով սեփական ծավալը։ Թեփուկների միջև լցված օդի շերտերը պայմանավորում են փքված Վերմիկուլիտի ցածր խտությունը և բարձր ջերմա- և ձայնամեկուսիչ հատկությունները։ Վերմիկուլիտը մուգ փայլարների (բիուոիւոի, ֆլոգոպիտի) երկրորդական փոփոխման արգասիքն է։ 
Օգտագործվում է շինարարության մեջ՝ ջերմամեկուսիչ իրերի, ձայնակլանիչ նյութերի, թեթե բետոնի պատրաստման համար։ Բացի դրանից, վերմիկուլիտը կիրառվում է որպես ռետինի, պլաստմասսաների, ներկերի, քիմիկատների լցանյութ։
Խաբելաանի

Խաբելաանի (վրաց.՝ ხაბელაანი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 780 մետր բարձրության վրա։ Շրջկենտրոն Քարելից հեռու է 7 կմ։


== Ծանոթագրություններ ==
Իմ մարդասպան շունը

«Իմ մարդասպան շունը» (սլովակ.՝ Môj pes Killer) 2013 թվականին ռեժիսոր Միրա Ֆորնայի նկարահանած սլովենական ֆիլմ-դրամա։ Ֆիլմն ընտրվել է ներկայացվելու 86-րդ ակադեմիայի մրցանակաբաշխությանը որպես լավագույն օտարալեզու ֆիլմ, բայց չի առաջադրվել։
2013 թվականին ֆիլմը ներկայացվել է «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում։


== Սյուժե ==
Ֆիլմի գլխավոր հերոսը՝ Սլովակիայի և Մորավիայի սահմանագծին բնակվող 18-ամյա Մարեկը, չունի իրական ընկերներ, բացի իր պահապան շնից։ Նա օրերով թափառում է հոր և սափրագլուխների հետ։ Մարեկը անախորժությունների առջև է կանգնում, երբ նրա կյանքում հայտնվում է անհետ կորած մայրը։


== Դերեր ==
Ադամ Միհալ- Մարեկ
Մարիան Կուրուչ - Պալո (Մարեկի հայրը)
Լիբոր Ֆիլո - Լուկասեկ
Իրենա Բենդովա - Մարիկա (Մարեկի մայրը)
Պատրիկ Զանիկ - Մարեկի ընկերը
Լադիսալվ Դիրդա - Լուկասեկի հայրը
Էմիլիա Դիրդովա - Լուկասեկի տատը
Պավել Դյունկա - Մարեկի հորեղբայրը
Մարիա Ֆորնայովա - Յուլիսկա


== Մրցանակներ ==
«Վագր» մրցանակ, Ռոտերդամի միջազգային կինոփառատոն, 2013, Նիդերլանդներ
Լավագույն ռեժիսոր, Վիլնյուսի միջազգային կինոփառատոն, Լիտվա, 2013


== Ծանոթագրություններ ==


== Արտաքին հղումներ ==
My Dog Killer(անգլ.) ֆիլմը Internet Movie Database կայքում
Սոսնիցա (քաղաքատիպ ավան, Ուկրաինա)

Սոսնիցա (ուկրաիներեն՝ Сосниця), քաղաքատիպ ավան Ուկրաինայի Չեռնիգովի մարզի Սոսնիցայի շրջանում, շրջկենտրոն։
2011 թվականի տվյալներով Սոսնիցա քաղաքատիպ ավանում բնակվում էր 7 534 մարդ։ Բնակավայրը զբաղեցնում է 8,97 կմ² տարածք։ Բնակչության խտությունը կազմում էր 840 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
https://sosnitsa.com/
Կիևի հայկական եկեղեցի

Կիևի հայկական եկեղեցի (ուկրաիներեն՝ Вірменська церква в Києві), կառուցվող Հայ Առաքելական եկեղեցու տաճար Ուկրաինայի մայրաքաղաք Կիևում։ Եկեղեցին դեռ չի ստացել իր անունը։


== Պատմություն ==
Եկեղեցին սկսել են կառուցել 2015 թ.։ Ներկայումս եկեղեցին դեռ գտնվում է կառուցման շրջանում, կավարտվի 2021 թ և կօծվի հավանաբար 2022 թ.։
Կորգինո

Կորգինո (ռուս.՝ Коргино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալայա Օբուխովկա

Մալայա Օբուխովկա (ուկրաիներեն՝ Мала Обухівка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1750 թվականին։
2001 թվականի տվյալներով Մալայա Օբուխովկա գյուղում բնակվում էր 162 մարդ։ Բնակավայրը զբաղեցնում է 1166 կմ² տարածք։ Բնակչության խտությունը կազմում էր 138,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միշել Բյուտոր

Միշել Մարի Ֆրանսուա Բյուտոր (ֆր.՝ Michel Butor, սեպտեմբերի 14, 1926(1926-09-14)[…], Mons-en-Barœul - օգոստոսի 24, 2016(2016-08-24)[…], Contamine-sur-Arve), ֆրանսիացի գրող։


== Կենսագրություն ==
Ծնվել է Մոնս ան Բարյոլ կոմունայում, Լիլի արվարձանում։ Ուսումնասիրել է փիլիսոփայություն Սորբոնում։ Դասավանդել է Եգիպտոսում, Մանչեսթերում, Սալոնիկում, ԱՄՆ-ում, Ժնևում։ Համագործակցել է բելգիացի կոմպոզիտոր Անրի Պուսյոռի հետ։ 


== Ստեղծագործական գործունեություն ==
Լրագրողները և քննադատները կապել են նրա ստեղծագործությունները «Նոր վեպ» գրական ժանրի հետ, սակայն նա «Մարդկային ազգակցության աստիճանը» վեպի հրատարակվելուց հետո՝ 1960 թվականին հեռացել է այդ գրական հոսանքից։ Հեղինակ է մի շարք բանաստեղծական գրքերի, էսսեների ժողովածուների, որոնցից շատերը նվիրված են նկարիչների (Մոնդրիան, Ջակոմետտի, Վիեյրա դե Սիլվա, Ալեշինսկի և ուրիշներ)։ 


== Մատենագրություն ==


=== Վեպեր ===
Միլանյան ուղևորություն-1954
Ժամանց-1956
Փոփոխություն-1957
Մարդկային ազգակցության աստիճանը-1960


=== Ռուսերեն լեզվով հրապարակումները ===
Մ․ Բյուտոր Փոփոխություն; Ա․ Ռոբ-Գրիյնե Լաբիրինթոսում; Կ․ Սիմոն Ֆլանդրիի; ճանապարհները, Ն․ Սարոտ Դուք նրանց լսո՞ւմ եք․Մ․, 1983
Վեպը որպես հետազոտություն․Մ․ՄՊՀ, 2000


== Ճանաչում ==
Բազմաթիվ գրական մրցանակների դափնեկիր է, այդ թվում Ռենոդոի մրցանակի (1957), Ֆենեոնի մրցանակի (1956), Ֆրանսիական ակադեմիայի Մեծ գրական մրցանակի։


== Ծանոթագրություններ ==


== Արտաքին հղումներ ==
Стихи Бютора на сайте Вавилон
Շամենկա

Շամենկա  (ռուս.՝ Шаменка), գետ Ռուսաստանում, հոսում է Թաթարստանի հանրապետությունով։ Գետաբերանը գտնվում է ՈՒֆա գետի ափից 0,5 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201212111100023872
Կոդը ըստ հիդրոլոգիական հետազոտության (ՌԴ) — 111102387
Ավազանի կոդը — 10.01.02.012
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Էքիզ-Օլուք

Էքիզ-Օլուք, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Կծվակ

Կծվակ, գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Դատվանից 6 կմ հյուսիս՝ Վանա լճի ափին։


== Անվան ստուգաբանություն ==
Գյուղի անվանումը կապված է Կայծակ տանուտիրոջ անվան հետ։ Մեկ այլլ վարկածի համաձայն առաջացել է կծու և ակ բառերից և բնորոշում է գյուղի կծու ջուր ունենալը։


== Պատմություն ==
1895 թվականին գյուղի բնակչությունը ենթարկվել է կոտորածի, իսկ 1915 թվականի Մեծ եղեռնի ժամանակ բռնությամբ տեղահանվել է։ Նրանց մեծ մասը զոհվել է աքսորի ճանապարհին։


== Բնակչություն ==
Կծվակը զուտ հայաբնակ գյուղ է եղել։ 1882 թվականին ուներ 71 տուն՝ 642 հայ բնակչով, իսկ 1909 թվականին ուներ 642 (60 տուն) հայ բնակիչ։


== Տնտեսություն ==
Բնակչությունը հիմնականում զբաղվում էր երկրագործությամբ և անասնապահությամբ։


== Պատմամշակութային կառույցներ ==
Կծվակն ուներ Ս. Գևորգ անունով եկեղեցի։ Գյուղն մոտ կար միջնադարյան բերդ, որի ավերակները XX դարի սկզբին դեռ երևում էր բլրի գագաթից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պուչվերդ դե Լիեյդա

Պուչվերդ դե Լիեյդա (բասկ.՝ Puigverd de Lleida), քաղաք և մունիցիպալիտետ Իսպանիայում, մտնում է Լեյդա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Սեգրիայի շրջանում։ Տարածքը ՝ 12,42 կմ²։ Բնակաչությունը ՝ 1390 մարդ (2010 թվականի տվյալներով)։


== Բնակչություն ==


== Ծանոթագրություններ ==
Փենինգտոն շրջան (Հարավային Դակոտա)

Անվան այլ կիրառումների համար տե՛ս՝ Փենինգտոն (այլ կիրառումներ)Փենինգտոն շրջան (անգլ.՝ Pennington County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 7.190 կմ² է, բնակչությունը՝ 100.948 մարդ (2010 թ. տվյալներով)։ Շրջկենտրոնն է Ռապիդ Սիթի բնակավայրը։ Կազմավորվել է 1875 թ.։
Վերին գյուղ (Էրզրումի գավառ)

Վերին գյուղ, գյուղ Արևմտյան Հայաստանում, Էրզրումի վիլայեթի Էրզրումի գավառի Թորթումի գավառակում։


== Պատմություն ==
Հայերը կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 50 տուն հայ և թուրք բնակիչ։


== Պատմամշակութային կառույցներ ==
Վերին գյուղն ուներ Ս. Աստվածածին անունով եկեղեցի։


== Կրթություն ==
Գյուղն ուներ հայկական արական վարժարան, որտեղ սովորում էին 15 սան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Մեծ Պամաճ
Էրզրումի նահանգի հայաբնակ բնակավայրեր


== Ծանոթագրություններ ==
Պրիշտինայի համալսարան

Պրիշտինայի համալսարան (ալբ․՝ Universiteti I Prishtinës), բարձրագույն կրթության պետական հաստատություն, գտնվում է Պրիշտինայում (Կոսովո)։ Ուսանողների թիվը՝ 41 833 (2009-2010 ուսումնական տարի)։


== Ակնարկ ==
Հանդիսանում է Եվրոպական համալսարանների ասոցիացիայի անդամ։ Կապեր է պահպանում արևմտաեվրոպական և ամերիկյան համալսարանների ու հաստատությունների հետ։ Պրիշտինայի համալսարանը ալբանալեզու համալսարան է, որն ամենաբարձր վարկանիշն ունի Եվրոպայում։ Պրիշտինայի համալսարանն առաջարկում է դասընթացներ և ծրագրեր, որոնք տանում են դեպի պաշտոնապես ճանաչված բարձրագույն կրթության աստիճաններ, ինչպիսիք են բակալավրի, մագիստրոսի, դոկտորի աստիճանները կրթության տարբեր ոլորտներում։
2016-2017 ուսումնական տարում համալսարանում սովորել է 38 974 ակտիվ ուսանող, որից 17 042 (43,8%) տղամարդիկ են, իսկ 21 932 (56,2%) կանայք, 38 334 (98,3%) ուսանողներ եղել են Կոսովոյից, 413-ը (1%)՝ Պրեշևոյից, Մեդվեջիայից և Բույանովացից, 99-ը (0,25%)՝ Չեռնոգորիայից, 56-ը (0,14%)՝ Հյուսիսային Մակեդոնիայից, 49-ը (0,12%)՝ Ալբանիայից և 23-ը (0,06%)՝ այլ երկրներից։
Այժմ Պրիշտինայի համալսարանն ունի 17 ֆակուլտետ, որից 14-ը ակադեմիական, 3-ը` կիրառական գիտությունների։


== Ֆակուլտետներ ==
փիլիսոփայության ֆակուլտետ
մաթեմատիկայի և բնական գիտությունների ֆակուլտետ
բանասիրական ֆակուլտետ
իրավագիտության ֆակուլտետ
տնտեսագիտության ֆակուլտետ
քաղաքաշինության և ճարտարապետության ֆակուլտետ
էլեկտրատեխնիկայի և հաշվողական տեխնիկայի ֆակուլտետ
մեխանիկա-մեքենաշինության ֆակուլտետ
բժշկական ֆակուլտետ
հումանիտար և մաթեմատիկական գիտությունների բաժին
գյուղատնտեսության և անասնաբուժության ֆակուլտետ
երկրագիտության և տեխնոլոգիայի ֆակուլտետ
սպորտային գիտությունների ֆակուլտետ
մանկավարժական ֆակուլտետ
կիրառական գիտությունների և բիզնեսի ֆակուլտետ, Պեչ
կիրառական գիտությունների և տեխնիկայի ֆակուլտետ, Կոսովոյի Միտրովիցա
կիրառական գիտությունների և տեխնիկայի ֆակուլտետ, Ուրոշևաց


== Հայտնի շրջանավարտներ և դասախոսներ ==
Ֆեհմի Ագանի, կոսովացի ակադեմիկոս, սոցիոլոգիայի պրոֆեսոր և քաղաքական գործիչ
Նեջատ Դացի, ՄԱԿ-ի ղեկավարման տակ գտնվող Կոսովոյի նախագահ, քիմիայի նախկին պրոֆեսոր
Ուկշին Հոթի, կոսովացի պրոֆեսոր, փիլիսոփա և քաղաքական ակտիվիստ
Հիլմի Իբար, քիմիայի պրոֆեսոր և մանկավարժության նախկին դեկան Թրակիայի համալսարանում
Ատիֆեթե Յահյագա, Կոսովոյի Հանրապետության չորրորդ նախագահ
Ալի Պոդրիմյա, կոսովացի բանաստեղծ
Ալբին Կուրտի, Կոսովոյի նախկին վարչապետ, Պրիշտինայի համալսարանի ուսանողների անկախ միության նախկին ղեկավար
Վյոսա Օսմանի, Կոսովոյի ժողովրդավարական լիգայի նախագահի տեղակալ, Կոսովոյի Հանրապետության խորհրդարանի գործող սփիքեր
Իբրահիմ Ռուգովա, հետպատերազմական Կոսովոյի առաջին նախագահ
Ֆաթմիր Սեյդիու, ՄԱԿ-ի ղեկավարման տակ գտնվող Կոսովոյի նախագահ, իրավագիտության նախկին պրոֆեսոր
Հաշիմ Տաչի, Կոսովոյի Հանրապետության հինգերորդ նախագահ, նախկին վարչապետ


== Պատկերասրահ ==

		
		
		
		


== Ծանոթագրություններ ==


== Գրականություն ==
Manfred G. Raupp Hrsg: The fight against malaria and other related mosquito-born diseases : results and proposed next steps of the Rotary Seminar at the University Prishtina (Kosovo), ICC Deutschland Türkei, Rotary International 2019 978-3-945046-16-6


== Արտաքին հղումներ ==
http://www.uni-pr.edu/ Պրիշտինայի համալսարան. պաշտոնական կայք
Թոնիս պուրի

Թոնիս պուրի՝ (վրաց.՝ თონის პური) վրացական հացի մի տեսակ, որը կոչվում է ազդանշան կամ հերթ (հին վրացերեն)։ Բառը նման է թոնիր բառին։ Հացը մատուցվում է ինչպես վրացական այլ հացեր, սակայն այն հակված է լինել հատկապես հատուկ տոնակատարությունների ժամանակ, ինչպիսիք են՝ Զատիկը, Սուրբ Ծնունդը, և Ամանորը, ինչպես նաև ծննդյան ու հարսանեկան տոնակատարությունների ժամանակ։


== Ծանոթագրություններ ==
Հայ մշակույթի հուշարձանները Խորհրդային Ադրբեջանին բռնակցված շրջաններում (գիրք)

«Հայ մշակույթի հուշարձանները Խորհրդային Ադրբեջանին բռնակցված շրջաններում» (անգլ.՝ Armenian cultural monuments in the region of Karabakh, ռուս.՝ Памятники Армянской культуры в зоне Нагорного Карабаха), Հայկական ճարտարապետությունն ուսումնասիրող կազմակերպության կողմից 1999 թվականին հրատարակված «ՀՃՈՒ գիտական ուսումնասիրություններ» շարքի թվով 3-րդ գիրքը (Գիրք Գ)։ Այն հեղինակել է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է 1979 թվականի ի վեր, բայց հատկապես 1993-1996 թվականներին Հայկական ճարտարապետությունն ուսումնասիրող կազմակերպության նախաձեռնությամբ Քարվաճառի (Քյալբաջար), Քաշաթաղի (Լաչին), Քաշունիքի (Ղուբաթլի), Կովսականի (Զանգելան), Ջրականի (Ջաբրայիլ), Վարանդայի (Ֆիզուլի), Բայլականի, Ակնի (Աղդամ), Աղջաբեդու, Թարթառի (Միրբաշիր) և Պարտավի (Բարդա) շրջաններում իրականացված որոնողական և հետազոտական աշխատանքների ընթացքում հայտնաբերված պատմական հուշարձանները։ Տևական մի շարք ճամփորդությունների շնորհիվ կուտակված դաշտային նյութի, ինչպես նաև գրավոր աղբյուրների (մատենագրություն, արխիվային վավերագրեր, պարբերական մամուլ, հին ու նոր քարտեզներ) համատեղ ուսումնասիրությամբ ներկայացված են շրջանի բազմաթիվ բնակավայրերն ու հնավայրերը։ Գրքում ներկայացված են նաև բովանդակությանն առնչվող, գծապատկերներ, պատմական և ժամանակակից արժեքավոր լուսանկարներ։
«Հայ մշակույթի հուշարձանները Խորհրդային Ադրբեջանին բռնակցված շրջաններում» գիրքը հրատարակվել է Հայաստանի Հանրապետության Պատմության և մշակույթի հուշարձանների պաշտպանության և օգտագործման գլխավոր վարչության և Գիտությունների ազգային ակադեմիայի Արվեստի ինստիտուտի գիտական խորհուրդների երաշխավորությամբ։ Տպագրվել ՀՀ ԳԱԱ «Գիտություն» հրատարակչությունում։ Գրքի հրատարակման աշխատանքները հովանավորել են բոստոնաբնակ տեր և տիկին Ժոզեֆ Մելիքյանները, ինչպես նաև Տեր Մեսրոպ արքեպիսկոպոս Աշճյանը։ Գիրքը նվիրվում է Հայաստանում քրիստոնեության ընդունման 1700-ամյակին։


== Տես նաև ==
Հայկական ճարտարապետությունն ուսումնասիրող հիմնադրամ
Սամվել Կարապետյան


== Ծանոթագրություններ ==
1735

1735 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1735 թվականն է, 
XVIII դարի 35-րդ տարին։


== Դեպքեր ==
Տեղի է ունենում Եղվարդի ճակատամարտը, որտեղ Թահմազ-Ղուլի խանը թուրքերի նկատմամբ տանում է փայլուն հաղթանակ։
Սեպտեմբերի 22 - Թահմազ-Ղուլի խանը (հետագայում՝ Պարսից շահ Նադիր-շահ անունով) գրավում է Երևանը։


== Ծնունդներ ==


== Մահեր ==
Կալինովկա (գյուղ, Ջանկոյի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка, Ղրիմի թաթարերեն՝ Kalinovka), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Կալինովկա գյուղում բնակվում էր 720 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փարոս

Անվան այլ կիրառումների համար տե՛ս՝ Փարոս (այլ կիրառումներ)
Փարոս (հուն․՝ Φάρος), աշտարակային տիպի նավագնացային կողմնորոշիչ, որը ծառայում է ափերը ճանաչելու, նավի դիրքը որոշելու և նավագնացային վտանգը կանխելու համար։ Փարոսները սարքավորում են լուսաօպտիկական համակարգերով, ինչպես նաև ազդանշանման այլ տեխնիկական միջոցներով․ ձայնական (օդային կամ ստորջրյա), ռադիոտեխնիկական, ռադիոձայնային։ Փարոսի լուսաօպտիկական համակարգը բաղկացած է լույսի աղբյուրից (շիկացման էլեկտրական լամպեր, գազալուսային խողովակներ, իմպուլսային լամպեր են), օպտիկական ապարատից և լապտերային կառույցից։ Սովորաբար փարոս կառուցում են ափի դուրս ցցված մասերին, ժայռերին, խութերին կամ ծանծաղուտներին, երբեմն էլ տեղակայում են խարիսխների վրա (լողացող փարոս)։ ճշգրիտ ճանաչման համար յուրաքանչյուր փարոսին վերապահում են որոշակի բնույթի լուսային, ձայնային և ռադիոազդանշաններ։ Փարոսի գործողության հեռավորությունն է․ լուսատուներինը՝ 20- 50 կմ, ռադիոփարոսներինը՝ 30-500 կմ և ավելի, օդային ձայնային ազդանշաններով փարոսներինը՝ 5-15 կմ, հիդրոձայնայիններինը՝ մինչե 25 կմ։ Փարոսներն օգտագործվել են դեռես հին անցյալում։ Հին աշխարհի «յոթ հրաշալիքներից» է մեր թվարկությունից առաջ 283 թվականին կառուցված՝ 143 մ բարձրության Ալեքսանդրյան կամ Փարոսյան մարմարաշեն լուսատու փարոսը։
Վիմբոդի ի Պորբլետ

Վիմբոդի ի Պոբլետ (իսպ.՝ Vimbodí) - մունիցիպալիտետ Իսպանիայում, գտնվում է Տարրագոն նահանգում, Կատալոնիա ինքնավար նահանգում։ Մունիցիպալիտետը գտնվում է Կոնկա-դե-Բարբերա շրջանում։ Զբաղեցնում է 66.08 կմ², բնակչությունը՝ 1039 մարդ։


== Արտաքին հղումներ ==
պաշտոնական կայք
Web oficial  Archived 2007-09-30 at the Wayback Machine.
Información sobre Vimbodí Archived 2008-05-17 at the Wayback Machine.
Datos sobre el pueblo (en catalán)
Ալիբեյլիի Սուրբ Նունե եկեղեցի

Ալիբեյլիի Սուրբ Նունե եկեղեցի (վրաց.՝ ალიბეგლოს წმინდა ნინოს ეკლესია, ադրբ.՝ Müqəddəs Nino kilsəsi), Սուրբ Նունե կույսի անունը կրող ծխական եկեղեցի։ Վերջինս եղել է Հայաստանում և Վրաստանում քրիստոնեության քարոզիչ։


== Պատմություն ==
Եկեղեցին կառուցվել է 1871 թվականին, երբ տարածքն ընդգրկված էր Ռուսական կայսրության կազմում՝ «Քրիստոնեության վերականգնման» ծրագրի շրջանակներում, որի նպատակը Կովկասում քրիստոնեական եկեղեցիների և վանքերի վերականգնումն էր։ Տաճարի կառուցմանը ակտիվ մասնակցություն են ունեցել տեղի բնակիչները՝ ուղղափառ վրացի ինգիլոյները։ Սկզբում եկեղեցին կրում էր Սուրբ Հովհաննես Մկրտչի անունը, բայց 1877 թվականին տաճարը անվանվեց Սուրբ առաքյալ Նունեյի անվամբ։
Ռուսական կայսրության փլուզման ժամանակ Ալիբեյլիի ծխում ծառայել է սրբազան Միքայել Կուլոշվիլին, ով մեծ հարգանք էր վայելում ուղղափառների վրաց ինգլոյների կողմից։ Նա սպանվել է մուսուլմանների կողմից՝ 1917 թվականի նոյեմբերի 1-ին՝ տեղական վրացի մուսուլմանների շրջանում քրիստոնեությունը քարոզելու և իսլամն ընդունելուց հրաժարվելու պատճառով։ ԽՍՀՄ-ի տարիներին եկեղեցին փակ էր։ Կառույցը օգտագործվում էր որպես հանքային պարարտանյութերի և գյուղատնտեսական մթերքի պահեստ։
Սուրբ Նունե ծխի վերածնունդը սկսեց 1991 թվականին։ Եկեղեցու վերակառուցումը շարունակվել է 2010-2011 թվականներին։ Վերակառուցման ընթացքում վերականգնվել են եկեղեցու ներքին, ճակատային և մուտքի հատվածը։ Աշխատանքները ֆինասավորվել է տեղի թատրոնի աշխատակից Կոտե Բարիխաշվիլիի կողմից։
Վերակառուցումն ավարտվեց 2011 թվականի հունվարի 27-ին։ Ալիբեյլի գյուղում Սուրբ Նունե եկեղեցուն վերագրվել է Գահի Սուրբ Գևորգ եկեղեցին, որտեղ որոշ ժամանակ ծառայել է Վասիլի Գոգիլաշվիլին։ Նույն տարվա հունիսի 1-ին եկեղեցին օծվել է եպիսկոպոս Մելհիսեդեկի կողմից։ Եկեղեցու ժամերգությունները տեղի են ունենում հունվարի 27-ին և հունիսի 1-ին՝ Նունեի Սուրբ Ծննդյան հիշատակի օրը։


== Ծանոթագրություններ ==


== Արտաքին հղումներ ==
Hausleiter, A., M. Roaf, St J. Simpson, R. Wenke, P. Flensted Jensen, R. Talbert, T. Elliott, S. Gillies։ «Places: 912964 (Tigris/Diglitus fl.)»։ Pleiades 
Managing the Tigris and Euphrates Watershed Archived 2011-07-20 at the Wayback Machine.
Bibliography on Water Resources and International Law
Կումլիջա

Կումլիջա, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի վերին հոսանքի ձախ կողմում, Կարաքիլիսա քաղաքից 34 կմ հարավ-արևելք։


== Անվան ստուգաբանություն ==
Կումլիջան թուրքերենով նշանակում է «ավազոտ»։


== Բնակչություն ==
XIX դարի վերջին ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժողովածու (605)

Ժողովածու (605), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 605 թվի տակ։ Ձեռագիրը գրվել է 1671 թվականից առաջ Կիրակոս աբեղա գրիչի կողմից։ Գրված է թղթի վրա, որը ունի 15.5x10.8 չափս։ Ձեռագիրը կազմված է 279 թերթից։ Գրված է միասյուն, նոտրգրով։ Պահպանակը գրված է մագաղաթի վրա՝ լատիներենով։ Կազմը` կաշեպատ տախտակ դրոշմազարդ, աստառը՝ մոխրագույն թավիշ]։ Հիշատակարաններ գրիչի՝ 90ա, 100ա, 133ր, 1գ (1671-1688 թթ․), հետագայի՝ 222բ (1691 թ․):


== Բովանդակություն ==
Հարց և պատասխանի վասն ապաշխարութեան։
Օրհնութիւնք։
Տոհմածառ նախահարց։
Անուանք ԺԲ վարդապետաց։
Գր․ Կամախեցւոյ Այս է թուական տաճկաց։
Վասն պատրաստելոյ իւզ օծման։
Անուանք խազից։
Վասն Դ գետոցն։
Վասն Խ գետոցն։
Ան․ Շիրակացւոյ Յաղագս կշռոյ, կշռոց և կշռորդաց, Յաղագս չափոյ, չափուց և պատարաց։
Յովհ․ Երզնկացւոյ Յաղագս երկնային շարժման։
Վարդանայ Աշխարհացոյց։
Այս են ՀԲ լեզուքն։
Քաղուածք ի Մեկնութեանց Մարկոսի և Ղուկասու (Իգնատիոս, Ոսկեբերան)։
Քարոզք։
Վասն Աստուածաշունչ գրոց։
Վասն սեղան օրհնելոյ։
Վասն է մահացու մեղաց։
Ծայրաքաղ կանոնական հրամանանց սրբոց։
Ողբ։
Տեսութիւն ի խորհուրդ նաւակատեաց ի խնդրոյ Բարսղի վրդ-ի։
Մովս․ Երզնկացւոյ Կարգ թադաւորաց հայոց ըստ Մովս․ Խորենացւոյ։
Ծնունդք յԱդամայ և թիւք նոցին։
Թագաւորք հայոց, հոռոմոց։
Գիրք ճոհարներուն։
Տաղք (Խաչ․ Կեչառեցի, անանուն)։
Բառը (հայերենից վրացերեն)։
Դեղագիրք։


== Ծանոթագրություններ ==
Բուզլուխ

Բուզլուխ, գյուղական համայնք Արցախի Հանրապետության Շահումյանի շրջանում, բարձրադիր վայրում։ 1990-ական թվականների հայ-ադրբեջանական պատերազմից հետո գտնվում է հակառակորդի հսկողության տակ։


== Պատմություն ==
Գյուղը հայտնի է եղել նաև Բոզլոխ անվամբ։  Գտնվում է Մռավի լեռնաշղթայի հյուսիսային Շամփրապտուկ և Ալհարակ լեռնաճյուղերի միջև  դեպի հարավ։ Գտնվում է Էրքեջ գյուղից 6 կմ դեպի հարավ-արևմուտք, Մանաշիդ գյուղից 3 կմ դեպի հարավ, Կուրակ գետի Բուզլուխ վտակի ձախ կողմի բարձրունքի վրա։ 1989 թվականին Բուզլուխ գյուղում ձևավորվել է ջոկատ։ 1991 թվականին ադրբեջանական հատուկ ջոկատայինների և խորհրդային զորքերի կողմից կազմակերպված «Օղակ» գործողության ժամանակ հարակից բնակավայրերի հետ միասին գյուղը հայաթափվել է և միացել Ադրբեջանիկազմին։ Ամիսներ անց Արցախի ինքնապաշտպանական ուժերը կարողացել են ազատագրել գյուղը։ 1992 թվականին գյուղը նորից անցել է Ադրբեջանին, բնակչությունը ստիպված տեղահանվել է, գյուղը ժամանակավորապես մնացել է Ադրբեջանի վերահսկողության տակ։


== Բնակչություն ==
XIX դարավերջին ուներ 23 տուն՝ 188 հայ բնակչով։  Այդ ժամանակ գյուղի բնակչությունը կազմել է 150 մարդ և 15 տնտեսություն, եղել են բնիկներ։


== Տնտեսություն ==
Բնակչության հիմնական զբաղմունքը անասնապահություն, բանջարաբուծությունն ու ծխախոտագործությունն էր։ Ուներ առողջարար օդ, սառնորակ ջրեր։ 


== Պատմամշակութային կառույցներ ==
Գյուղն ունեցել է հայկական եկեղեցի։  Բուզլուխ գետակի աջ կողմում գյուղից վերև պահպանվել է Սբ. Մինաս եկեղեցին, որի մոտակայքում կա գյուղատեղի և գերեզմանոց։


== Հասարակական կառույցներ ==
Գյուղն ունեցել է ութամյա դպրոց, ակումբ, գրադարան, բուժկայան։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Հիաս (Սասկաչևան)

Հիաս, գյուղ Կանադայի Սասկաչևան նահանգի արևելքում։ Տարածքը կազմում է 1.17 քառ. կմ, իսկ բնակչությունը 114 մարդ՝ 2011 թվականի տվյալներով։


== Հղումներ ==
Village of Hyas, Saskatchewan
2006 Community Profiles Archived 2008-12-17 at the Wayback Machine.
CrossFire (առցանց խաղ)

CrossFire (կոր.՝ 크로스파이어, չին.՝ 穿越火線, ճապ.՝ クロスファイア, վիետ.՝ Đột Kích), հարավկորեական անվճար առցանց մարտավարական շուտեր։ Խաղի հեղինակը համարվում է SmileGate կազմակերպությունը։ Ռուսաստանում և ԱՊՀ երկրներում մեծ տարածում գտած այս խաղը մատակարարում է Mail.Ru-ն։


== Սյուժե ==
Խաղը շուտեր ժանրում է։ Կա 2 մեծ խմբավորում՝ Global RisK և Black List: Global Risk խմբավորւմը համաշխարհային մեծ կազմակերպություն է, որում հավաքաված են տարբեր մարդիկ, ովքեր պատրաստ են կատարել յուրաքանչյուր առաջադրանք՝ պայքարելով Black List-ի դեմ։


== CrossFire-ը տարբեր երկրներում ==


== Ծանոթագրություններ ==
Խվորոստով (գյուղ, Վլադիմիր-Վոլինի շրջան)

Անվան այլ կիրառումների համար տե՛ս՝ ԽվորոստովԽվորոստով (ուկրաիներեն՝ Хворостів), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1583 թվականին։
2001 թվականի տվյալներով Խվորոստով գյուղում բնակվում էր 173 մարդ։ Բնակավայրը զբաղեցնում է 0,54 կմ² տարածք։ Բնակչության խտությունը կազմում էր 320,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուդոմիե

Ռուդոմիե (ռուս.՝ Рудомые), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլենովսկոե

Օլենովսկոե (ուկրաիներեն՝ Оленівське), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Օլենովսկոե գյուղում բնակվում էր 108 մարդ։ Բնակավայրը զբաղեցնում է 0,307 կմ² տարածք։ Բնակչության խտությունը կազմում էր 351,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորովսկի շրջան

Բորովսկի շրջան (ռուս.՝ Боровский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Բորովսկ։


== Աշխարհագրություն ==
Շրջանի տարածքի մակերեսը կազմում է 759,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 55943 մարդ։ Բնակչության խտությունը կազմում էր 73,65 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տաթև (այլ կիրառումներ)

Տաթև, կարող է վերաբերել՝

Տաթևի վանք - միջնադարյան վանական համալիր Հայաստանի Հանրապետությունում
Տաթև - գյուղ Հայաստանի Հանրապետության Սյունիքի մարզում
Տաթև - գետ Հայաստանի Հանրապետության Սյունիքի մարզում, Որոտանի աջ վտակը
Չիքասո շրջան (Միսսիսիպի)

Չիքասո շրջան (անգլ.՝ Chickasaw County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.300 կմ² է, բնակչությունը՝ 17.392 մարդ (2010 թ. տվյալներով)։ Շրջկենտրոնն է Հյուստոն բնակավայրը։ Կազմավորվել է 1836 թ.։


== Ծանոթագրություններ ==
Ապարանք (Խիզանի գավառ)

Անվան այլ կիրառումների համար տե՛ս՝ Ապարանք (այլ կիրառումներ)Ապարանք, գյուղ Մեծ Հայքի Մոկք աշխարհում, այնուհետև գյուղ Արևմտյան Հայաստանում, Բիթլիսի վիլայեթի Խիզանի գավառակում, Վանա լճից հարավ-արևմուտք, Մամրտանքի գավառում, լեռնային դժվարամատույց վայրում։
XX դարի սկզբին ուներ 40 տուն՝ մոտ 300 հայ բնակիչներով։ 1850-ականներին ուներ 60 տուն, իսկ 1909 թվականին 18 տուն հայ բնակիչ։
Զբաղվում էին երկրագործությամբ, այգեգործությամբ և անասնապահությամբ։
Ապարանքում կար եկեղեցի (Ս. Աստվածածին) և նախակրթական վարժարան։
Գյուղի մոտ էին գտնվում «Ապարանից Ս. Խաչ» վանքը և հին բնակավայրի մնացորդներ։ Հիշյալ վանքից հնում մասունք է փոխադրվել պատմական Հայաստանի Նիգ գավառի Քասաղ կենտրոնը, որի համար էլ վերջինս X դարից անվանվել է Ապարան։
Ապարանքում է ծնվել եկեղեցական գործիչ, բանաստեղծ ու վիպասան Սեմեոն Ապարանեցին։
Ապարանքն ավերվել է առաջին համաշխարհային պատերազմի տարիներին։ Բնակիչների մի մասին հաջողվել է փրկվել կոտորածներից և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==